cyanic-selkie/wikianc huggingface dataset:
আর্থার ফিল্ডার
প্রথম-শ্রেণীর ক্রিকেট
ঐ মৌসুমে প্রথম খেলোয়াড় হিসেবে এক ইনিংসের ১০টির সবগুলো উইকেট লাভে সবিশেষ কৃতিত্ব দেখান। লর্ডসে জেন্টলম্যানের সদস্যরূপে প্লেয়ার্সের বিপক্ষে প্রথম ইনিংসে ১০/৯০ বোলিং পরিসংখ্যান গড়েন। খেলায় তিনি সর্বমোট ১৪ উইকেট পেয়েছিলেন। ১৯০৬ মৌসুমে ১৩বার ছয় বা ততোধিক উইকেট পান। কাউন্টির পক্ষে সর্বমোট ১৭২ উইকেট শিকার করেন।  চারজন খেলোয়াড়ের একজনরূপে কেন্টের পক্ষে এক মৌসুমে দেড় শতাধিক উইকেট পেয়েছিলেন। ১৯০৭ সালে এ কৃতিত্বের পুণরাবৃত্তি ঘটান। ১৬ গড়ে ১৭২ উইকেট পেয়েছিলেন।
মূলতঃ নিচেরসারির ব্যাটসম্যান ছিলেন আর্থার ফিল্ডার। তাস্বত্ত্বেও, প্রথম-শ্রেণীর ক্রিকেটে একমাত্র শতরান করেছেন অপরাজিত ১১২ রান তুলে। অ্যাম্বলকোটে অনুষ্ঠিত ঐ খেলায় ওরচেস্টারশায়ারের বিপক্ষে ১১ নম্বরে ব্যাটিংয়ে নেমে এ কৃতিত্ব দেখান। দশম উইকেট জুটিতে বিখ্যাত ক্রিকেটার ফ্রাঙ্ক ওলি’র সাথে জুটি গড়ে ২৩৫ রান সংগ্রহ করেন। তন্মধ্যে, ওলি করেন ১৮৫। তাদের সংগৃহীত শেষ উইকেট জুটিতে এ সংগ্রহটি অদ্যাবধি কাউন্টি চ্যাম্পিয়নশীপের সর্বোচ্চ সংগ্রহ হিসেবে বিবেচিত হয়ে আসছে। এ জুটি যখন মাঠে নামে তখনো প্রথম ইনিংস ে ওরচেস্টারশায়ারের ৩৬০ রানের বিপরীতে কেন্ট দল ৩০ রানে পিছিয়ে ছিল। আউট হবার পর কেন্টের সংগ্রহ দাঁড়ায় ৫৫৫। কেন্ট ইনিংস ব্যবধানে জয় পায়। টেড আর্নল্ডের বলে ওলি মুখে আঘাত পেলে রিটায়ার্ড হার্ট হতে বাধ্য হয়েছিলেন।
১৯১৪ সাল পর্যন্ত আর্থার ফিল্ডার কেন্ট দলের প্রধান খেলোয়াড় ছিলেন। ১৯০৯, ১৯১১ ও ১৯১৩ সালে শতাধিক উইকেট পেয়েছিলেন তিনি। ১৯০৯, ১৯১০ ও ১৯১৩ সালে কেন্টের চ্যাম্পিয়নশীপের শিরোপা লাভে ব্যাপক অংশগ্রহণ করেন। প্রথম বিশ্বযুদ্ধের কারণে তার খেলোয়াড়ী জীবনের সমাপ্তি ঘটে। তবে, যুদ্ধের পর এমসিসি’র পক্ষে দুইটি প্রথম-শ্রেণীবিহীন খেলায় অংশ নিয়েছিলেন তিনি।
টেস্ট ক্রিকেট
সফলতম মৌসুম কাটানোর পর ১৯০৩-০৪ মৌসুমে অস্ট্রেলিয়া সফরের জন্য ইংল্যান্ড দলের সদস্যরূপে অন্তর্ভুক্ত হন। সামগ্রীকভাবে এ সফরটি আর্থার ফিল্ডারের জন্য সুখকর হয়নি। দুইটি টেস্টে অংশগ্রহণ করেছিলেন তিনি। ১৯০৪ সালের নববর্ষে এমসিজিতে অনুষ্ঠিত অ্যাশেজ সিরিজের দ্বিতীয় টেস্টে অভিষেক পর্ব সম্পন্ন হয়।
১৯০৭-০৮ মৌসুমে দ্বিতীয়বারের মতো ইংরেজ দলের সাথে অস্ট্রেলিয়া গমন করেন। এ সফরের প্রথম চার টেস্টে অংশগ্রহণ ছিল আর্থার ফিল্ডারের। ২৫.০৮ গড়ে ২৫ উইকেট দখল করেন। এরফলে ইংল্যান্ডের দ্বিতীয় সর্বোচ্চ টেস্ট উইকেট শিকারীতে পরিণত হন। সিডনিতে অনুষ্ঠিত ৫-টেস্ট সিরিজের প্রথমটিতে ৬/৮২ লাভ করলেও স্বল্প ব্যবধানে ইংল্যান্ড দল পরাভূত হয়। কিন্তু, মেলবোর্নের দ্বিতীয় টেস্টে গুরুত্বপূর্ণ ১৮ রান তুলে শেষ উইকেট জুটিতে গুরুত্বপূর্ণ ভূমিকা পালন করেন। এ টেস্টে তার দল মাত্র এক উইকেটের ব্যবধানে জয় পেয়েছিল।
খেলার ধরন
১৯০৭ সালে উইজডেন আর্থার ফিল্ডারকে নিজস্ব খেলার ধরনে কিছুটা আধুনিকরূপে আখ্যায়িত করে। অফ-স্ট্যাম্পের বাইরে অধিকাংশ সময় বল ফেলতেন। সচরাচর আউট সুইং বল ফেলতেন, ব্যাটসম্যান থেকে বেশ দূরত্বে বলকে রাখতেন ও স্লিপ অঞ্চলে অবস্থানকারী ফিল্ডারদের কাছে ক্যাচ তালুবন্দী করতে ব্যাটসম্যানদেরকে উদ্বুদ্ধ করতেন। বলকে বাঁক খাইয়ে ব্যাটসম্যানের কাছে পর্যাপ্ত পেস নিয়ে ফেলতেন।  ক্রমাগত বোলিং করতে পারতেন ও দীর্ঘসময় ধরে বোলিং কার্য অব্যাহত রাখতেন।
ব্যক্তিগত জীবন
৩০ আগস্ট, ১৯৪৯ তারিখে লন্ডনের লাম্বেথ এলাকায় অবস্থিত সেন্ট টমাস হাসপাতালে ৭২ বছর বয়সে আর্থার ফিল্ডারের জীবনাবসান ঘটে।
প্যাট্রিসিয়া উডলক
প্যাট্রিসিয়া উডলক (জন্ম মেরি উইনিফ্রেড উডলক; ২৫ অক্টোবর ১৮৭৩ - ১৯৩০ সালের পরে) ছিলেন একজন ব্রিটিশ শিল্পী ও ভোটাধিকারী যিনি ১৯০৮ সালে দীর্ঘতম ভোটাধিকারী হিসেবে সাজাভোগ (তিন মাসের জন্য নির্জন কারাবাস) সহ সাতবার কারাবাস করেছিলেন; তাকে বীরত্বের জন্য মহিলা সামাজিক ও রাজনৈতিক ইউনিয়ন (ডব্লিউএসপিইউ) অনশন পদক দেওয়া হয়েছিল। তার কঠোর শাস্তি সমর্থকদের মধ্যে ক্ষোভের সৃষ্টি করেছিল ও অন্যদের বিক্ষোভে যোগ দিতে অনুপ্রাণিত করেছিল। তার মুক্তি লিভারপুল ও লন্ডনে উদযাপন করা হয়েছিল এবং ডব্লিউএসপিইউ ভোটস ফর উইমেন নিউজলেটারের প্রচ্ছদে একটি ভয়ঙ্কর যুদ্ধজাহাজ হিসাবে আঁকা হয়েছিল।
প্রাথমিক জীবন
তিনি ১৮৭৩ সালে আইরিশ সমাজতান্ত্রিক পিতা ডেভিড উডলকের ঘরে জন্মগ্রহণ করেন, যিনি মূলত টিপেরি থেকে এসেছিলেন ও একজন শিল্পীও ছিলেন এবং তার স্ত্রীর নাম ছিল মেরি তেরেসা (জন্ম নাম মার্টিন)। "প্যাট্রিসিয়া" নামে পরিচিত তার তিনটি ছোট ভাইবোন ছিল: দশ বছর বয়সী ছোট বোন ইভানজেলিন; আট বছরের ছোট ভাই চার্লস; এবং দুই বছরের ছোট ভাই ডেভিড সার্সফিল্ড উডলক। চার্লস উডলক জেসুইট যাজক হয়েছিলেন বলে জানা গেছে। প্যাট্রিসিয়া মাউন্ট ভার্নন কনভেন্টে পড়াশোনা করেন। উডলক স্বাধীন লেবার পার্টির সদস্য হন।
৬১৩
৬১৩ গ্রেগরীয় বর্ষপঞ্জির একটি সাধারণ বছর।
গুজারা জেলা
গুজারা জেলা (গোজারেহ নামেও পরিচিত) আফগানিস্তানের হেরাত প্রদেশের কেন্দ্রস্থলে অবস্থিত একটি জেলা। জেলাটি হেরাত থেকে ১০ কিমি দক্ষিণে অবস্থান করছে। ভৌগোলিক অবস্থান অনুযায়ী জেলাটির উত্তরে ইঞ্জিল জেলা, পূর্বে পশতুন জার্গুন জেলা, দক্ষিণে আদরাস্কান জেলা এবং পশ্চিমে জিন্দা জান জেলা সীমানা ঘিরে রেখেছে। ২০১২ সালের আদমশুমারীর আনুমানিক হিসাব অনুযায়ী এখানকার জনসংখ্যা ছিল প্রায় ১৪২,৭০০ এর মত। জেলাটির কেন্দ্রীয় শহর গুজারার প্রধান রাস্তা হচ্ছে হেরাত-কান্দাহার।
কার্মেলিটারস্ট্রিট
কার্মেলিটারস্ট্রিট হলো মিউনিখের কেন্দ্রের একটি রাস্তা। এটি পুরোনো কার্মেলিট গীর্জার নামের উপর ভিত্তি করে তৈরি যা রাস্তার পশ্চিম পাশে অবস্থিত।
অবস্থান
কার্মেলিটারস্ট্রিট আলস্টাত-লেহেল জেলায় অবস্থিত, এটি মিউনিখ শহরের একটি কেন্দ্রীয় জেলা। এটি পুরোনো শহর ক্রেউজভার্টালের উত্তরপশ্চিমে অবস্থিত।
এটি প্রায় ৮০ মিটার লম্বা এবং এটি প্রোমেনাদেপ্লাটজের পশ্চিম পাশ থেকে শুরু হয়েছে।
রাস্তা
কার্মেলিটারস্ট্রিটের পশ্চিম পার্শ্বে সেইন্ট নিকোলাসের তৈরি পুরোনো গীর্জা কার্মেলিটেন রয়েছে, এটি ১৬৫৭ থেকে ১৬৬০সালের মাঝে নির্মাণ করা হয়েছে। বর্তমানে এই দালানটি বিভিন্ন অনুষ্ঠান ও প্রদর্শনীর জন্য ব্যবহার করা হয়।
রাস্তাটির পূর্ব পার্শ্বে ডাচ ব্যাংকের একটি পাঁচ-তলা দালান রয়েছে এবং দুটি বাগান রয়েছে। এখানে থাকা দালানগুলো দ্বিতীয় বিশ্বযুদ্ধের সময় ক্ষতি হয়েছে যেগুলো পরবর্তীতে ধ্বংস করা হয়েছে।
কার্মেলিটারস্ট্রিট মূলত এক রাস্তার সড়ক যেটি দক্ষিণ দিকে চলে যায়।
ইতিহাস
বর্তমানের কার্মেলিটারস্ট্রিটের বয়স অজানা। তারপরও, বর্তমানের প্রোমেনাদেপ্লাটজ এলাকার উত্তর দিকে ১৫শতকের একটি খাবার এবং লবণ সংরক্ষণ করার দালান ছিল যেটিকে ১৭৭৮সালে ধ্বংস করা হয়।
১৫০৯ এবং ১৫৬৫ সালের মাঝের দিকে কার্মেলিটারস্ট্রিটের নাম ছিল "সিমুল্লার গ্যাসেল" যেটিকে পরিবর্তন করে ১৬০০ শতাব্দীর দিকে "নিউ গ্যাসেল" রাখা হয়। ১৮ শতকের পরে, "কাল্টেনেকার গ্যাসেল", এবং কার্মেলিটারগ্যাসে নাম রাখা হয়।
প্রোমেনাদেপ্লাটজ, কার্মেলিটারস্ট্রিটের কোণা
১৪৪০নাম্বার বাড়ির কারখানাটিকে, ১৮৩৩সাল থেকে প্রাতিষ্ঠানিকভাবে প্রোমেনাদেপ্লাটজ ১৫ হিসেবে তালিকাভুক্ত করা হয়েছে, কিন্তু এটিকে কার্মেলিটারগ্যাসে ১৫ হিসেবেও দেখা হতো। পরবর্তীতে, কারখানাটিকে প্রোমেনাদেগ্লাটজ ২১, কার্মেলিটারস্ট্রিটের কোণা হিসেবে ধরা হয়।
১৮৭৪সালে, ১৮৬১সাল থেকে প্রোমেনাদেপ্লাটজ ১৩ তে থাকা কাপড়ের পাইকারী বিক্রেতাকে প্রোমেনাদেপ্লাটজ ২১ এ প্রতিস্থাপিত করা হয়।
বেল আমলা বড় শিবালয় (শিব মন্দির)
বারো শিবালয় মন্দিরটি জয়পুরহাটের বেলআমলা গ্রামে অবস্থিত । বারোটি শিবমন্দির প্রাচীন স্থাপত্য শিল্পের সাক্ষ্য বহন করে আজো দাঁড়িয়ে আছে।
ইতিহাস
বারো শিবালয়ের সঠিক ইতিহাস লিপিবদ্ধ অবস্থায় পাওয়া না গেলেও ধারণা করা হয় যে রাজা বল্লাল সেন শিবের উপাসক ছিলেন বলে তিনি এই মন্দির স্থাপন করেন। আবার কারো কারো মতে, ইতিহাস পরিচিত জগৎ শেঠের মতো বিত্তবান ছিলেন রাজীব লোচন মন্ডল নামে এক ধনাঢ্য ব্যক্তি।তিনি ছিলেন ধার্মিক কায়েস্থ ।যিনি ১৭০০ সালে বারো শিবালয় মন্দিরটি নির্মাণ করেন। বেলআমলা হতে প্রাপ্ত বিভিন্ন তথ্য মতে এবং সেখান থেকে সংগৃহীত বিভিন্ন প্রকার চন্ডীমূর্তি, সূর্যমূর্তি, বাসুদেবমুর্তি দেখে ধারণা করা হয় এককালে এখানে জৈন ও বৌদ্ধ ধর্মাবলীম্বদেরও তীর্থস্থান ছিল। রাজীব লোচন মন্ডলের বংশের অধস্তন জ্ঞানেদ্রনাথ চৌধুরী একসময় এখানকার বিশাল জমিদারির মালিক ছিলেন। পরে ইস্ট ইন্ডিয়া কোম্পানি কর্তিক জমিদারি নিলামে উঠার পর থেকে বেলআমলা গ্রামে জমিদারির পতন হয়। পর্যায়ক্রমে গতিনাথ দত্ত চৈধুরী ও তার পুত্র গিরীলাল দত্ত চৌধুরীর সময় জমিদারি সম্পূর্ণ ধ্বংসপ্রাপ্ত হয়।
উৎসব
প্রতিবছর ফাগুনমাসের চতুর্দশীতে শিবরাত্রি এ বারো শিবালয় কে ঘিরে পূজা অর্চনা আয়োজিত হয়। শিবরাত্র উপলক্ষে অনুষ্ঠিত হয় বিশাল মেলা। মেলায় মানত, শিবদর্শন, গীতা পাঠ, উলুধ্বণি আর ঐতিহ্যবাহী ঢাক ঢোলের বাজনায় সারা এলাকা মুখরিত হয়। এছাড়া মেলায় দেশের সুখ-সমৃদ্ধি ও মানব কল্যাণে শিবঠাকুর কে সন্তুষ্ঠ করতে আলো আধারির মাঝে কীর্তন গানের অনুষ্ঠান করা হয়। মেলায় শাখা-সিদূর, পৈতা, তিলক, পুতির মালা, কাঠের জালি, পুতুল, খেলনা, ঘর সাজানোর জিনিসপত্রসহ, বিভিন্ন প্রকার আসবাব-পত্র বেচা কেনা জমে উঠে।
সানশাইন গ্রামার স্কুল অ্যান্ড কলেজ
সানশাইন গ্রামার স্কুল অ্যান্ড কলেজ (এসজিএস) হলো চট্টগ্রামে অবস্থিত সহ-শিক্ষা সমন্বিত একটি বেসরকারি ইংরেজি মাধ্যমের বিদ্যালয় ও কলেজ।
অবস্থান
সানশাইন গ্রামার স্কুল অ্যান্ড কলেজ চট্টগ্রাম শহরের নাসিরাবাদ হাউজিং সোসাইটি এলাকায় ১ নং রোডে অবস্থিত।
ইতিহাস
সানশাইন গ্রামার স্কুল অ্যান্ড কলেজ ১৪ জানুয়ারি ১৯৮৫ সালে বেসরকারি ইংরেজি মাধ্যমের বিদ্যালয় হিসেবে সাফিয়া গাজী রহমান কর্তৃক প্রতিষ্ঠিত হয়। এটি চট্টগ্রামের প্রথম বিদ্যালয় যেটি ইন্টারন্যাশনাল জেনারেল সার্টিফিকেট অব সেকেন্ডারি এডুকেশন ও জেনারেল সার্টিফিকেট অব এডুকেশন-এর জন্য এডএক্সেল ও কেমব্রিজ অ্যাসিসমেন্ট ইন্টারন্যাশনাল এডুকেশনের নিয়মে ব্রিটিশ শিক্ষাক্রম অনুযায়ী পাঠদানের সুযোগ প্রদান করে থাকে।
এটি ব্রিটিশ শিক্ষাক্রম অনুযায়ী পাঠদান করা চট্টগ্রাম শহরের প্রথম বিদ্যালয়।
শিক্ষা কার্যক্রম
বর্তমানে প্রতিষ্ঠানটিতে স্কুল ও কলেজ পর্যায়ের শিক্ষার্থীদের পাঠদান করা হয়ে থাকে।
শিক্ষকবৃন্দ
অত্র শিক্ষাপ্রতিষ্ঠানটির বর্তমান অধ্যক্ষ সাফিয়া গাজী রহমান।
ব্যবস্থাপনা
প্রতিষ্ঠানটি একটি পরিচালনা পর্ষদ বা গভর্নিং বডি দ্বারা পরিচালিত হয়ে থাকে।
কিংসলে হ্রদ
কিংসলে হ্রদ উত্তর পূর্ব ফ্লোরিডায় প্রায় একরের একটি প্রায় পুরোপুরি গোলাকার হ্রদ, ফ্লোরিডার স্টার্কের প্রায়  পূর্বে ক্লে কাউন্টির অভ্যন্তরে অবস্থিত। কিছু সূত্র অনুসারে, এটি ফ্লোরিডার প্রাচীনতম ও সর্বোচ্চ হ্রদ, যা ট্রেল শৈলশিরা গঠনের প্রান্তে অবস্থিত। হ্রদটি একটি বালুকাময় তল বিশিষ্ট একটি অত্যন্ত স্থিতিশীল হ্রদ। এর গভীরতম বিন্দু হ্রদের মধ্যে একটি খাড়া সিঙ্কহোলের ভিতরে প্রায়  রয়েছে। কিংসলে হ্রদ এতটাই প্রায় বৃত্তাকার যে পাইলটরা একে "সিলভার ডলার হ্রদ" বলে আখ্যায়িত করেছেন। হ্রদের চারপাশে প্রায় ১৮০টি ডক রয়েছে, বেশিরভাগই হ্রদের পশ্চিম অর্ধেকের চারপাশে একই নামের ছোট সম্প্রদায়কে ঘিরে রয়েছে। ফ্লোরিডা ন্যাশনাল গার্ডের অংশ হিসাবে ক্যাম্প ব্ল্যান্ডিং হ্রদের পূর্ব দিকে রয়েছে পাশাপাশি ক্যাম্প ব্ল্যান্ডিং-এর অংশ হিসাবে হ্রদের দক্ষিণ-পূর্ব দিকে একটি ছোট ধাবনপথ রয়েছে। হ্রদটি গেইনসভিলের প্রায় ৩০ মাইল উত্তর-পূর্বে, জ্যাকসনভিলের ৩০ মাইল দক্ষিণ-পশ্চিমে এবং পালাটকা থেকে ৩০ মাইল উত্তর-পশ্চিমে অবস্থিত।
ভূতাত্ত্বিক গঠন
হ্রদটি একটি সিঙ্কহোল হিসাবে গঠিত বলে মনে করা হয়।
স্ট্যাক ওভারফ্লো
স্ট্যাক ওভারফ্লো একটি ব্যক্তিগত ওয়েবসাইট এবং স্ট্যাক এক্সচেঞ্জ নেটওয়ার্ক এর প্রধান সাইট।   এটি ২০০৮ সালে জেফ এটউড এবং জোয়েল স্পলস্কির তৈরি। স্ট্যাক ওভারফ্লো ওয়েবসাইটটি ব্যবহারকারীদের প্রশ্ন জিজ্ঞাসা ও উত্তর দেওয়ার জন্য একটি প্ল্যাটফর্ম হিসাবে কাজ করে। সদস্যরা সক্রিয় অংশগ্রহণের মাধ্যমে প্রশ্নগুলিতে ভোট দিতে, প্রশ্ন এবং উত্তর সম্পাদনা করতে পারে।
স্ট্যাক ওভারফ্লোতে ৯ মিলিয়ন নিবন্ধিত ব্যবহারকারী আছে, এবং এটি ২০১৮ সালের মাঝামাঝি ১৬ মিলিয়ন প্রশ্ন অতিক্রম করেছে। প্রশ্নের জবাব দেওয়া ট্যাগগুলির উপর ভিত্তি করে, সাইটের শীর্ষ আটটি সর্বাধিক আলোচিত বিষয় হল: জাভাস্ক্রিপ্ট, জাভা, সি শার্প, পিএইচপি, অ্যান্ড্রয়েড, পাইথন, জেকুয়েরী এবং এইচটিএমএল।
ইতিহাস
ওয়েবসাইটটি ২০০৮ সালে জেফ এটউড এবং জোয়েল স্পলস্কির তৈরি করেছিলেন।
পরিসংখ্যান
২০১৩ সালের একটি সমীক্ষায় দেখা গেছে যে ৫% ব্যবহারকারী কেবল একটি প্রশ্ন জিজ্ঞাসা করেন, ৬৫% কেবল একটি প্রশ্নের উত্তর দেয় এবং মাত্র ৮% ব্যবহারকারী ৫ টিরও বেশি প্রশ্নের উত্তর দেয়।
৬১৪
৬১৪ গ্রেগরীয় বর্ষপঞ্জির একটি সাধারণ বছর।
কেশান্ত
কেশান্ত (केशान्त, আক্ষরিক অর্থে, চুল কাটা) হল হিন্দুধর্মে ষোড়শ সংস্কারের তেরোতম। এই  সংস্কারে ১৬ বছর বয়সে ছাত্রের দাড়ি কামানোর পাশাপাশি শরীরের অন্যান্য অংশ যেমন বাহু-পিট, চিবুক কামানোও বোঝায়। এই সংস্কারের পদ্ধতিটি প্রায় চূড়াকরণের মতই। অনুষ্ঠানের শেষে ছাত্র শিক্ষককে গরু নিবেদন করায় এই সংষ্কারটি গোদান বা গোদানকর্মন নামেও পরিচিত ছিল। যাজ্ঞবল্ক্য স্মৃতি ১.৩৬ এবং মনুস্মৃতি ২.৬৫ অনুসারে, সংষ্কারটি ব্রাহ্মণের জন্য  ষোড়শ বছরে (গর্ভধারণ থেকে), ক্ষত্রিয়ের জন্য  বাইশতম বছরে এবং বৈশ্যের জন্য চব্বিশতম বছরে করা উচিত।
সার্ক সাহিত্য পুরস্কার
সার্ক সাহিত্য পুরস্কার সার্ক লেখক ও সাহিত্য প্রতিষ্ঠান (ফসওয়াল) কর্তৃক প্রবর্তিত বার্ষিক পুরস্কারবিশেষ। ২০০১ সাল থেকে অনিয়মিতভাবে এ পুরস্কার প্রদান করা হচ্ছে।  শামসুর রাহমান, মহাশ্বেতা দেবী, জয়ন্ত মহাপাত্র, অভি সুবেদী, মার্ক টালি, সীতাকান্ত মহাপাত্র, উদয় প্রকাশ, সুমন পোখরেল এবং অভয় কে এ পুরস্কারের উল্লেখযোগ্য ব্যক্তিত্ব। তন্মধ্যে, নেপালী কবি, গীতিকার এবং অনুবাদক সুমন পোখরেল একমাত্র লেখক হিসেবে এ পুরস্কার দুইবার পেয়েছেন।
বীর মাওনার অভিযান
ইসলামি ঐতিহ্য অনুসারে বীর মাওনার অভিযান, ইসলামি ক্যালেন্ডারের হিজরি ৪ সালে উহুদের যুদ্ধের চার মাস পরে সংঘটিত হয়েছিল। এটা বিশ্বাস করা হয় যে ইসলামের নবী মুহাম্মদ আবু বারার অনুরোধে ইসলাম প্রচারের জন্য দাওয়াতি দল প্রেরণ করছিল। মুহাম্মদ কর্তৃক প্রেরিত মুসলিম ধর্মপ্রচারকদের মধ্যে চল্লিশ (ইবনে ইসহাকের মতে) বা সত্তরজন (সহীহ বুখারি অনুসারে) নিহত হয়েছিল।
পটভূমি
উহুদ যুদ্ধের চার মাস পর বনু আমীরের একটি প্রতিনিধি দল মুহাম্মদের কাছে আসে এবং তাকে উপহার দেয়। আবু বারা মদিনায় অবস্থান করেন। মুহাম্মদ সেই উপহার গ্রহণ করতে অস্বীকার করেন কারণ উপহারটি মুশরিকের কাছ থেকে ছিল এবং আবু বারাকে ইসলাম গ্রহণ করতে বলেন। তিনি মুহাম্মাদকে অনুরোধ করলেন কিছু মুসলমানকে নাজদের কাছে পাঠাতে যাতে তাদেরকে ইসলামের দিকে ডাকতে হয়। প্রথমে, মুহাম্মদ এতে বেশ অনচ্ছুক ছিলেন, কারণ তিনি আশঙ্কা করেছিলেন যে এই মুসলিমদের কিছু ক্ষতি হতে পারে। মুহাম্মদের দ্বিধায়, আবু বারা মুহাম্মদের দূতদের নিরাপত্তার নিশ্চয়তা দেন।
মুসলিম পন্ডিত তাবারী ঘটনাটি নিম্নরূপ বর্ণনা করেছেন: রাসূলুল্লাহ সাল্লাল্লাহু আলাইহি ওয়াসাল্লাম তা গ্রহণ করতে অস্বীকার করে বলেন, 'আবু বারা, আমি মুশরিকদের কাছ থেকে উপহার গ্রহণ করি না, সুতরাং আপনি যদি চান যে আমি তা গ্রহণ করি তবে মুসলমান হন। অতঃপর তিনি তার কাছে ইসলামের ব্যাখ্যা দিলেন, তার জন্য এর উপকারিতা এবং মুমিনদের কাছে আল্লাহর ওয়াদা ব্যাখ্যা করলেন এবং তাকে কুরআন তিলাওয়াত করলেন। তিনি ইসলাম গ্রহণ করেননি, কিন্তু তা করা থেকে খুব বেশি দূরে ছিলেন না, বলেছিলেন, "মুহাম্মদ, আপনার এই বিষয়যা আপনি আমাকে ডাকেন তা ভাল এবং সুন্দর। আপনি যদি আপনার কিছু সাহাবীকে নাজদের লোকদের কাছে পাঠিয়ে তাদেরকে তোমাদের দ্বীনের দিকে আহবান করেন, তাহলে আমি আশা করবো যে, তারা তাদের প্রতি সাড়া দেবে। রাসূলুল্লাহ সাল্লাল্লাহু আলাইহি ওয়াসাল্লাম বললেন, "আমি আশংকা করি যে, নাজদের লোকেরা তাদের কিছু ক্ষতি করবে। আবু বারা (রাঃ) বললেন, আমি তাদের সুরক্ষার নিশ্চয়তা দেব, অতএব তাদেরকে তোমাদের দ্বীনের দিকে আহবান করার জন্য প্রেরণ কর। অতঃপর রাসূলুল্লাহ সাল্লাল্লাহু আলাইহি ওয়াসাল্লাম মুনযির ইবনে আমরকে প্রেরণ করলেন। [Tabari Volume 7, p. 151] ইবনে ইসহাকের সিরাত দাবি করে যে তাদের কাছে চল্লিশজন লোক পাঠানো হয়েছিল; কিন্তু সহীহ আল-বুখারীতে বলা হয়েছে যে ৭০ জন ছিলেন। আল-মুন্দির বিন আমর নামে বনু সাইদা গোত্রের একজন সেই দলের নেতৃত্ব দিয়েছিল।এই দলটি কুরআন ও আইনশাস্ত্রে সর্বোত্তম এবং সর্বাধিক জ্ঞানী ছিল।
রাজী ঘটনার অল্প সময় পরে (4 সাফার/এপ্রিল 625), আমির ইবনে সাসা' গোত্রের প্রধান আবু বারা' আমির ইবনে মালিক মদিনায় আসেন এবং মুহাম্মদের কাছ থেকে ইসলাম সম্পর্কে তথ্য পান। নিজে মুসলিম না হওয়া সত্ত্বেও, তিনি মুহাম্মদকে তার গোত্রের কাছে তাদের ইসলাম সম্পর্কে শিক্ষা দেওয়ার জন্য প্রতিনিধি পাঠাতে অনুরোধ করেছিলেন। তাদের নিরাপত্তার আশ্বাস পাওয়ার পর, মুহাম্মদ কোরানে পারদর্শী সত্তর (বা চল্লিশ) লোকের একটি দলকে নিয়োগ দেন, যাদের অধিকাংশই মদিনার অধিবাসী এবং সুফফার অধিবাসী, যার নেতৃত্বে ছিলেন মুনধির ইবনে আমর আল-খাজরাজি। দলটি মক্কা ও মদীনার মধ্যবর্তী সড়কে বিয়ার আল-মাউনা নামক স্থানে পৌঁছলে মুহাম্মদের সঙ্গী হারাম ইবনে মিলহানকে আমির ইবনে সাসা' গোত্রের প্রধানের কাছে মুহাম্মদের চিঠিটি নিয়ে যাওয়ার দায়িত্ব দেওয়া হয়। এদিকে, আমির ইবনে মালিকের মৃত্যু হয়েছে এমন খবর পেয়ে হারাম ইবনে মিলহান তার পূর্বের ভাতিজা আমির ইবনে তুফায়েলকে চিঠিটি দিয়েছিলেন এবং তার আশেপাশের লোকদের ইসলামের দাওয়াত দেন। মুহাম্মাদ ও মুসলমানদের দীর্ঘদিনের শত্রু আমির ইবনে তুফায়েল যেমন দূতকে হত্যা করেছিলেন, তেমনি তিনি গোত্রের সদস্যদেরকে বিয়ার আল-মাউনাতে মুসলমানদের উপর আক্রমণ চালাতে প্ররোচিত করেছিলেন। যাইহোক, আমির ইবনে মালিক প্রতিনিধি দলের সদস্যদের নিরাপত্তা নিশ্চিত করার কারণে জনগণ এই প্রস্তাবে ইতিবাচক সাড়া দেয়নি। আমির ইবনে তুফায়েল তখন বনু সুলায়ম গোত্রের কিছু শাখার কাছে আবেদন করেন যাদের সাথে তাদের বন্ধুত্বের বন্ধন ছিল। তার উস্কানি দিয়ে, প্রতিবেশী উপজাতির সশস্ত্র দলগুলি বিয়ার আল-মাউনাতে অপেক্ষমান মুসলমানদের উপর আক্রমণ করে এবং এই উন্নয়নগুলির কোনটি সম্পর্কে সম্পূর্ণরূপে অজ্ঞ। তারা কা'ব ইবনে যায়দ আল-নাজ্জার ছাড়া সবাইকে হত্যা করেছিল, যিনি গুরুতরভাবে আহত হয়েছিলেন এবং মৃত অবস্থায় ফেলে রেখেছিলেন, এবং মুন্দির ইবনে মুহাম্মদ (বা হারিস ইবনে থিম্মা), যিনি সেই সময়ে চারণভূমির জন্য উটগুলি নিয়ে গিয়েছিলেন এবং আমর ইবনে উমাইয়া।. তার বন্ধুদের সাথে যা ঘটেছিল তা সহ্য করতে না পেরে মুন্দির ইবনে মুহাম্মাদ মুশরিকদের উপর আক্রমণ করেছিলেন এবং তাকেও হত্যা করা হয়েছিল। 'আমর ইবনে উমাইয়া, যাকে বন্দী করা হয়েছিল, যখন বলেছিল যে সে মুদার গোত্রের ছিল, তখন আমির ইবনে তুফায়েল তাকে দাসমুক্ত করার জন্য তার মায়ের ভোটের প্রস্তাব পূরণ করার জন্য মুক্তি দিয়েছিল।
ওহীর মাধ্যমে এই ভয়ঙ্কর ঘটনাটি জানতে পেরে এবং তার সঙ্গীদেরকে এতে অবহিত করায়, মুহাম্মদ আগের চেয়ে বেশি বেদনা ও দুঃখ অনুভব করেন এবং ত্রিশ বা চল্লিশ দিন ধরে প্রতিদিন সকালের নামাজের সময় এই ঘটনার জন্য দায়ীদের অভিশাপ দেন। তিনি বীর আল-মাউনা গণহত্যার জন্য দায়ী আমির ইবনে সাসা' গোত্রকে শাস্তি দেওয়ার উদ্দেশ্যে সুজা ইবনে ওয়াহবের নেতৃত্বে 24 জন লোকের একটি বাহিনী প্রেরণ করেছিলেন (8 রবি' আল-আউয়াল/মে 629)। অতর্কিত রাতের অভিযানে অনেক পশু লুঠ ও নারীদের বন্দী করা হয়। কিছুকাল পরে, বনু আমির ইবনে সাসা'র একটি মুসলিম প্রতিনিধি দল মুহাম্মদের কাছে আসে এবং বন্দী নারীদের মুক্তি দেওয়ার জন্য অনুরোধ করে। সুজা ইবনে ওয়াহব এবং তার সঙ্গীদের সাথে পরামর্শ করে, মুহাম্মাদ নারীদের ইসলাম গ্রহণের পর ছেড়ে দেন।
মুসলমানদের আক্রমণের উদ্দেশ্য
উইলিয়াম মন্টগোমারি ওয়াট লিখেছেন যে বনু লাহিয়ানদের মুসলমানদের আক্রমণের উদ্দেশ্য ছিল, বনু লাহিয়ানরা মুহাম্মদের অভিযানে নিহত তাদের প্রধানকে হত্যার প্রতিশোধ নিতে চেয়েছিল।
আবদুল্লাহ ইবনে উনাইসের অভিযানের প্রেক্ষাপট থেকে জানা যায় যে সুফিয়ান (গোত্রীয় প্রধান) মুসলমানদের হত্যা করার পথে ছিল। আবদুল্লাহ ইবনে উনাইস, এই গোয়েন্দা তথ্যের অনুসন্ধানে সুফিয়ানের মুখোমুখি হন এবং তিনি তাকে জানান যে তিনি ছিলেন। মক্কার নিপীড়ন থেকে নিরাপদে পৌঁছানোর জন্য মদীনায় মুসলিমদের হিজরত, স্পষ্টতই অনুসরণ করা হয়েছিল উপজাতিদেরকে মদিনা সম্প্রদায়কে ব্যাহত করার জন্য পাঠানো হয়েছিল এমনকি তারা হিজরত করার পরেও এবং মক্কায় তাদের বাড়ি থেকে বাধ্য হয়েছিল। এই সমস্ত অভিযানের উদ্দেশ্য ছিল মুসলিম বাণিজ্য, অন্যান্য উপজাতির সাথে মুসলমানদের সম্পর্ক এবং একটি সম্প্রদায়ের মধ্যে বসতি স্থাপনের প্রচেষ্টা বন্ধ করা।
জীবনীমূলক সাহিত্য
এই ঘটনাটি ইবনে হিশামের মুহাম্মদের জীবনীতে উল্লেখ করা হয়েছে। মুসলিম আইনবিদ ইবনে কাইয়িম আল-জাওজিয়াও তার মুহাম্মদ, জাদ আল-মাআদের জীবনীতে ঘটনাটি উল্লেখ করেছেন। আধুনিক মাধ্যমিক সূত্র যা এটি উল্লেখ করে, পুরস্কার বিজয়ী বই, আর-রাহীক আল-মাখতুম অন্তর্ভুক্ত। ঘটনাটি মুসলিম আইনবিদ ইবনে কাইয়িম আল-জাওজিয়া তার মুহাম্মদ, জাদ আল-মাআদের জীবনীতেও উল্লেখ করেছেন।
হাদিস সাহিত্য
ঘটনাটি সুন্নি হাদিস সংকলন সহীহ বুখারিতে উল্লেখ করা হয়েছে, নিম্নরূপ: আরব গোত্রসমূহের মধ্যে এমন কোন গোত্রের কথা আমরা জানি না, যারা আনসারদের চেয়ে বেশি শহীদ কে হারিয়েছে এবং কিয়ামতের দিন তাদের শ্রেষ্ঠত্ব থাকবে। আনাস ইবনে মালিক (রাঃ) বলেন যে, আনসারদের মধ্যে সত্তর জন উহুদের দিনে, সত্তরজন বীর মাউনার দিনে এবং সত্তর জন ইয়ামামার দিনে শহীদ হন। হযরত আনাস (রা.) বলেন, 'আবু বকরের খিলাফতের সময় আল্লাহর রাসূলের জীবদ্দশায় এবং ইয়ামামার যুদ্ধে বীর মাওনার যুদ্ধ সংঘটিত হয়। ঘটনাটি সহীহ মুসলিম হাদিস সংগ্রহেও নিম্নরূপ উল্লেখ করা হয়েছে: হযরত আনাস ইবনে মালিক (রা.) থেকে বর্ণিত, রাসূলুল্লাহ সাল্লাল্লাহু আলাইহি ওয়াসাল্লাম বি'র মাউনায় সাহাবীগণকে যারা হত্যা করেছে তাদের উপর ত্রিশ দিন ধরে (নামাজে) অভিশাপ উচ্চারণ করেছেন। তিনি রিল, ঢাকওয়ান, লিহিয়ান ও উসাইয়ার গোত্রকে অভিসম্পাত করতেন, যারা আল্লাহ ও তাঁর রাসূল সাল্লাল্লাহু আলাইহি ওয়াসাল্লামকে অমান্য করেছিল। হযরত আনাস (রা.) বলেন, 'মহান আল্লাহ বি'র মাউনায় নিহতদের সম্পর্কে একটি আয়াত নাযিল করেছেন এবং আমরা তা তিলাওয়াত করেছি, যতক্ষণ না পরবর্তীতে তা বাতিল হয়ে যায়(এবং আয়াতটি এমন ছিল): তোমরা আমাদের সম্প্রদায়কে সুসংবাদ দাও যে, আমরা আমাদের পালনকর্তার সাথে সাক্ষাৎ করেছি এবং তিনি আমাদের প্রতি সন্তুষ্ট হয়েছেন এবং আমরা তাঁর প্রতি সন্তুষ্ট হয়েছি।
কুরআন
মোবারকপুরীর মতে, কুরআনের সূরা আল ইমরানের ১৬৯-১৭৩ঘটনাটির সাথে সম্পর্কিত, এবং আয়াতটি পরে রহিত করা হয়েছিল।
ঘোস্ট হাউস পিকচার্স
ঘোস্ট হাউস পিকচার্স মার্কিন যুক্তরাষ্ট্রে অবস্থিত লোমহর্ষকধর্মী চলচ্চিত্র নির্মাণ সংস্থা। ২০০২ সালে রবার্ট টেপার্ট ও স্যাম রাইমি সংস্থাটি প্রতিষ্ঠিত করেন। সংস্থাটি ডোন্ট ব্রীদ, এভিল ডেড, ড্র্যাগ মি টু হেল, দ্য গ্রুজ এবং ৩০ ডেজ অব নাইটের মতো কিছু লোমহর্ষক চলচ্চিত্র নির্মাণ করেছে।
জারেড আইজ্যাকম্যান
জারেড আইজ্যাকম্যান একজন আমেরিকান বিলিনিয়র(ধনকুবের) ব্যবসায়ী এবং বিমান চালক। তিনি পেমেন্ট প্রক্রিয়াজাতকারক প্রতিষ্ঠান শিফট৪ পেমেন্টস এর প্রতিষ্ঠাতা এবং প্রধান নির্বাহী কর্মকর্তা (সিইও)।
ব্যক্তিগত জীবন
আইজ্যাকম্যান নিউ জার্সিতে বড় হয়েছেন, যেখানে তিনি ফার হিলসের উচ্চ বিদ্যালয়ে পড়াশোনা করেছিলেন। তিনি ১৪ বছর বয়সে কম্পিউটার প্রযুক্তিগত পরিষেবা এবং মেরামতের কাজ শুরু করেছিলেন। দুইবছর পরে কাজের ফলস্বরূপ তার এক ক্লায়েন্ট তাকে একটি পূর্ণকালীন চাকরির অফার দিয়েছিল এবং তিনি চাকরিটি গ্রহণের জন্য হাই স্কুল ছেড়ে যাওয়ার সিদ্ধান্ত নিয়েছিলেন, এবং এরই সাথে জিইডি ডিপ্লোমা অর্জন করেছিলেন।
২০০৪ সালে আইজ্যাকম্যান বিমানের পাঠ গ্রহণ শুরু করেন এবং ২০০৯ সালে তিনি পুরো পৃথিবী প্রদক্ষিণ করার একটি বিশ্ব রেকর্ড তৈরি করেছিলেন। তিনি একাধিক সামরিক জেট বিমান চালাতে সক্ষম। ২০ এর দশকে তিনি অনেক বিমান প্রদর্শনীতে বিমান উড়েছেন, তবে ৩০ এর দশকে তেমন একটা বিমান উড়ান নি।
তিনি বিবাহিত এবং তার ৭ বছর এবং ৪ বছর  বয়সী দুইটি মেয়ে আছে।
ব্যবসায়িক কর্মজীবন
২০০৫ সালে আইজ্যাকম্যান ইউনাইটেড ব্যাংক কার্ড নামে একটি খুচরা অর্থপ্রদান প্রক্রিয়াজাতকরণ কোম্পানি প্রতিষ্ঠা করেন। পরে এটিকে পেনসিলভেনিয়ায় অবস্থিত পয়েন্ট-সেল পেমেন্ট কোম্পানি হিসেবে হারবরটাচ নামকরণ করা হয়। ২০২০ সালে সংস্থাটির নাম পরিবর্তন করা হয়েছিল শিফট৪ পেমেন্টস, আইজ্যাকম্যান সিইও হিসাবে অব্যাহত রয়েছেন, এবং সংস্থাটি বাৎসরিক ২০০ বিলিয়ন মার্কিন ডলার পেমেন্ট প্রক্রিয়াজাত করেছে।
সুরাইয়া আজমিন
সুরাইয়া আজমিন (জন্ম: ২৯ মে ১৯৯৯) হলেন একজন বাংলাদেশী মহিলা ক্রিকেটার। ২০১৭ সালের ১০ই ফেব্রুয়ারি তারিখে, মহিলা ক্রিকেট বিশ্বকাপ বাছাইপর্বে দক্ষিণ আফ্রিকার বিরুদ্ধে মহিলাদের একদিনের আন্তর্জাতিকে (ডাব্লিউওডিআই) অভিষেক করেন।
৬১৫
৬১৫ গ্রেগরীয় বর্ষপঞ্জির একটি সাধারণ বছর।
ইজ্জাত ইব্রাহিম আদ-দাউরি
ইজ্জাত ইব্রাহিম আদ-দাউরি (জন্ম: ১লা জুলাই, ১৯৪২ - ১৭ এপ্রিল ২০১৫) একজন ইরাকি সামরিক কমান্ডার। তিনি ২০০৩ সালে মার্কিন নেতৃত্বাধীন ইরাক আগ্রাসনের পূর্ব পর্যন্ত উপ-রাষ্ট্রপতি এবং ইরাকি রিভলিউশনারি কমান্ড কাউন্সিলের ডেপুটি চেয়ারম্যান ছিলেন। ২০০৬ সালের ৩০শে ডিসেম্বর প্রাক্তন রাষ্ট্রপতি সাদ্দাম হুসাইনের মৃত্যুদণ্ড কার্যকর হওয়ার পর ২০০৭ সালের ৩রা জানুয়ারি ইজ্জাতকে নিষিদ্ধ ঘোষিত ইরাকি বাথ পার্টির নতুন নেতা হিসেবে নিশ্চিত করা হয়। তিনি ইরাকি বিদ্রোহী নকশবন্দি আর্মির নেতৃত্ব দেন।
ইয়ান হিলি
ইয়ান অ্যান্ড্রু হিলি (Ian Healy; জন্ম: ৩০ এপ্রিল, ১৯৬৪) কুইন্সল্যান্ডের ব্রিসবেনে জন্মগ্রহণকারী অস্ট্রেলিয়ার সাবেক আন্তর্জাতিক ক্রিকেটার। আন্তর্জাতিক ক্রিকেট অঙ্গনে অস্ট্রেলিয়া ক্রিকেট দলের পক্ষে ১৯৮৮ থেকে ১৯৯৯ সময়কালে প্রতিনিধিত্ব করেন তিনি। মূলতঃ উইকেট-রক্ষক হিসেবেই 'হিলস' ডাকনামে পরিচিত ইয়ান হিলি দলে খেলেছেন। এছাড়াও, ডানহাতি মাঝারিসারির ব্যাটসম্যান ছিলেন তিনি। ঘরোয়া প্রথম-শ্রেণীর ক্রিকেটে তিনি কুইন্সল্যান্ডের প্রতিনিধিত্ব করতেন।
ইসলামপুর পূর্ব ইউনিয়ন
ইসলামপুর পূর্ব ইউনিয়ন বাংলাদেশের সিলেট জেলার অন্তর্গত কোম্পানীগঞ্জ উপজেলার একটি ইউনিয়ন।
ইয়ান হিলি
প্রারম্ভিক জীবন
১৯৮৬-৮৭ মৌসুমে আঘাতপ্রাপ্ত পিটার অ্যান্ডারসনের পরিবর্তে প্রথম-শ্রেণীর ক্রিকেটে প্রধানত ব্যাটসম্যান হিসেবে কুইন্সল্যান্ড কোল্টসের সদস্য মনোনীত হন ও অভিষেক ঘটে তার। তারপরও রাজ্য দলের উইকেট-রক্ষক হিসেবে অ্যান্ডারসন পরবর্তী আঠারো মাস প্রথম পছন্দরূপে উইকেট-রক্ষক ছিলেন। এ সময়ে হিলি মাত্র ছয়টি প্রথম-শ্রেণীর ক্রিকেটে অংশ নিতে পেরেছিলেন।
ইসলামপুর পূর্ব ইউনিয়ন
আয়তন ও জনসংখ্যা
আয়তন- ৯১৬৬ একর। জনসংখ্যা পুরুষ-১১৪৩৯, মহিলা-১০৪৩৫।
শিক্ষার হার ও শিক্ষা প্রতিষ্ঠান
শিক্ষার হার ২৯.৪৪%।
ইয়ান হিলি
খেলোয়াড়ী জীবন
কুইন্সল্যান্ডের পক্ষে স্বল্পসংখ্যক খেলায় অংশগ্রহণের পর ১৯৮৮ সালের শেষদিকে পাকিস্তান সফরের জন্য অস্ট্রেলিয়া দলের সদস্য মনোনীত হলে সকলেই আশ্চর্যান্বিত হন। ১৯৮৪ সালে হিলি'র শৈশবের আদর্শ ক্রিকেটার রড মার্শের অবসরের পর থেকেই অস্ট্রেলিয়ার উইকেটরক্ষণের মান বেশ দূর্বল ছিল। ওয়েন বি. ফিলিপস, টিম জোরার, গ্রেগ ডায়ার ও স্টিভ রিক্সন - সকলেই চেষ্টা চালালেও খুব কমই সফলতার পরিচয় দিয়েছেন। কিন্তু অস্ট্রেলিয়ার দল নির্বাচক গ্রেগ চ্যাপেল কুইন্সল্যান্ডে হিলি'র খেলার ধরন সম্পর্কে সম্যক অবগত ছিলেন। নিচেরসারির ব্যাটিংয়ের ধারাবাহিকতা রক্ষার স্বার্থে ও অভাব পূরণ করতে তাকে দলে অন্তর্ভুক্ত করেন।
একদিনের আন্তর্জাতিক
নিজস্ব ক্রিকেট জীবনের মাঝামাঝি সময় থেকে সর্বাপেক্ষা কার্যকর ব্যাটসম্যানে পরিণত হন। তন্মধ্যে তার চারটি প্রথম-শ্রেণীর সেঞ্চুরিগুলোর সবকটিই টেস্ট খেলার মাধ্যমে পান। এছাড়াও একদিনের আন্তর্জাতিকে শেষদিকে ব্যাটিংয়ে নেমে বেশ সফলকাম হন। ব্যাটিং গড় মাত্র ২১ হলেও প্রতি ১০০ বলে তার রান তোলার গড় ছিল ৮৩.৮।
১৯৯৬ সালে শ্রীলঙ্কা দল অতি-আক্রমণধর্মী উদ্বোধনী ব্যাটিং উপহার দিয়ে বিশ্বকাপ জয় করে। এরপূর্বের বছর থেকেই অ্যাডাম গিলক্রিস্ট উইকেট-রক্ষক হিসেবে একদিনের খেলার উপযোগী করে তোলেন নিজেকে। ১৯৯৭-৯৮ মৌসুমের জন্য অস্ট্রেলিয়া দল টেস্ট ও একদিনের আন্তর্জাতিকের জন্য পৃথক দল গঠন করে বেশ বিতর্কের জন্ম দেয়। এরফলে হিলি ও অধিনায়ক টেলর - উভয়েই একদিনের দল থেকে বাদ পড়েন ও একদিনের আন্তর্জাতিক দলে উইকেট-রক্ষক হিসেবে তার যথার্থতা তুলে ধরেন। কিন্তু পূর্বের মৌসুমে কার্লটন ও ইউনাইটেড সিরিজের চূড়ান্ত খেলায় উঠতে ব্যর্থ হলেও গিলক্রিস্টের চমকপ্রদ সেঞ্চুরিতে ফাইনালে উঠে। ফলে হিলির একদিনের আন্তর্জাতিকে খেলার পরিসমাপ্তি ঘটে। এ সময় তিনি ২৩৩ ডিসমিসাল করে বিশ্বরেকর্ড গড়েন যা পরবর্তীতে গিলক্রিস্ট, মার্ক বাউচার, মঈন খান ও কুমার সাঙ্গাকারা অতিক্রম করেন।
অধিনায়কত্ব
নিয়মিত অধিনায়ক মার্ক টেলরের আঘাতজনিত অনুপস্থিতিতে তিনি সর্বমোট আটটি একদিনের আন্তর্জাতিকে দলকে নেতৃত্ব দেন। ১৯৯৬-৯৭ সময়কালে তিনি আট খেলায় অধিনায়কের দায়িত্ব পালন করে পাঁচটিতে জয় এনে দেন। ১৯৪৬ সালে বিল ব্রাউনের এক টেস্টে দলের অধিনায়কের দায়িত্ব পালনের পর দ্বিতীয় কুইন্সল্যান্ডার হিসেবে দলকে নেতৃত্ব দেয়ার সুযোগ পেয়েছেন তিনি।
বিশ্বরেকর্ড
৪ অক্টোবর, ১৯৯৮ তারিখে টেস্ট ক্রিকেটে ৩৫৫ ডিসমিসাল করে মার্শের গড়া রেকর্ড ভেঙ্গে ফেলেন। রাওয়ালপিন্ডিতে অনুষ্ঠিত প্রথম টেস্টে পাকিস্তানের বিপক্ষে কলিন মিলারের বোলিংয়ে ওয়াসিম আকরামের ডিসমিসালের মাধ্যমে তিনি এ অর্জনের সাথে সম্পৃক্ত হন। এ সময় তিনি ১০৪তম টেস্ট খেলেন; তুলনান্তে মার্শ করেছেন ৯৬ টেস্টে। অবসরগ্রহণকালীন সময়ে উইকেট-রক্ষক হিসেবে তিনি টেস্ট ক্রিকেটে সর্বাপেক্ষা অধিক ডিসমিসালের মাধ্যমে রেকর্ড গড়েন।
সম্মাননা
অস্ট্রেলিয়া ক্রিকেট বোর্ড রড মার্শ, ওয়ালি গ্রাউট ও ডন টলনকে পাশ কাটিয়ে তাকে বিংশ শতকের দলে উইকেট-রক্ষক হিসেবে অন্তর্ভুক্ত করে। এছাড়াও উইজডেন কর্তৃপক্ষ ১৯৯৪ সালে বর্ষসেরা ক্রিকেটারের মর্যাদা দেয় তাকে। অবসর নেয়ার পর ব্রিসবেনের চ্যানেল নাইনে সংবাদ উপস্থাপক হিসেবে কাজ করেন। পাশাপাশি সমারভিল হাউজ ক্রিকেট দলে কোচের দায়িত্ব পালন করেন। ১৯৯৯ সাল থেকে ক্রিকেট ধারাভাষ্যকারের সাথে জড়িত তিনি। ২০০০ সালে ক্রিকেট অস্ট্রেলিয়া প্রণীত শতাব্দীর সেরা অস্ট্রেলীয় ক্রিকেট বোর্ড দলে তাকে উইকেট-রক্ষক হিসেবে অন্তর্ভুক্ত করা হয়। ২০০৪ সালে স্পোর্ট অস্ট্রেলিয়া হল অব ফেমে অন্তর্ভুক্ত হন। পরবর্তীতে ২০০৮ সালে অস্ট্রেলীয় ক্রিকেট হল অব ফেমে ঠাঁই হয় তার।
লেংপুই বিমানবন্দর
লেংপুই বিমানবন্দর (আইএটিএ: এজেএল, আইসিএও: ভিইপিএল) হল ভারতের মিজোরাম রাজ্যের রাজধানী শহর আইজালে অবস্থিত একটি গার্হস্থ্য বিমানবন্দর বা অন্তর্দেশীয় বিমানবন্দর।
বিমানবন্দরটি গুয়াহাটি ও কলকাতার সাথে দৈনিক উড়ান এবং ইম্ফলের সপ্তাহে সাথে তিনটি উড়ান দ্বারা সংযুক্ত রয়েছে এবং এটি মিজোরামের রাজধানী আইজল থেকে ৩২ কিলোমিটার দূরে অবস্থিত। লেংপুই বিমানবন্দরটি রাজ্য সরকার কর্তৃক নির্মিত প্রথম বড় বিমানবন্দর।
ইতিহাস
বিমানবন্দরটি ₹৯৭৯ কোটি টাকা ব্যয়ে নির্মিত হয়েছিল এবং এটি দুই বছর দুই মাসের (মোট ১৪ মাস) রেকর্ড সময়ের মধ্যে সম্পন্ন হয়েছিল। নির্মাণ কাজটি ১৯৯৫ সালে ডিসেম্বর মাসে শুরু হয় এবং ১৯৯৮ সালের ফেব্রুয়ারি মাসে সম্পন্ন হয়। বিমানবন্দরটি ৩০০ টি আগমনকারী এবং বহির্মুখী যাত্রীদের ব্যবহারের জন্য উপযোগী হতে পারে বলে আশা করা যায়। এই বিমানবন্দর নির্মাণের আগে, আইজল শহরটি তার নিকটতম বিমানবন্দর  শিলচর বিমানবন্দর থেকে ২০৫ কিলোমিটার (১২৭ মাইল) এবং নিকটবর্তী রেলওয়ের স্টেশন বেহারবাড়ির থেকে ১৩০- কিলোমিটার (৮১ মাইল) দূরে ছিল। ভূমি অধিগ্রহণের বিষয়ে তথ্যে পাওয়া গেছে যে প্রায় ৬৫ শতাংশ জমি অধিগ্রহণ করা হয়েছে, কিছু উচ্চ পদস্থ সরকারী কর্মকর্তা ও আইজলের রাজনৈতিক নেতারা খুব কম মূল্যে লোংপুই গ্রামে মানুষের কাছ থেকে জমি কেনা শুরু করে। তারপর তারা এখানকার বিমানবন্দরে নির্মাণের জন্য সরকারকে জমি দান করে, যার জন্য ধনীরা প্রকৃত কৃষকদের তুলনায় জমি দাতা হিসাবে অনেক বেশি ক্ষতিপূরণ পায়। পূর্বে, লোংপুই এয়ার ডেকান দ্বারাও উড়ান সেবা প্রদান কর হত যা পরে কিংফিশার রেড নামে বিমানসংস্থার সাথে মিশে যায়, কিন্তু এপ্রিল ২০১৩ সালে বিমানসংস্থাটি লেংপুই থেকে উড়ান পরিষেবা বন্ধ করে দেয়।
প্রযুক্তিগত বিবরণ
লেংপুই বিমানবন্দরের ২,৫০০ মিটার দীর্ঘ রানওয়ে রয়েছে। এটি অন্য বিমানবন্দরের রানওয়ের থেকে অনন্য, কারণ এটিতে অনেকগুলি নিম্নমুখী পাহাড়ী জলপ্রবাহ দেখা যায়। বিমানবন্দরটি ভারতের তিনটি টেবিল শীর্ষ রানওয়ে (কোজিকোড এবং ম্যাঙ্গালোরের মতো) বিমানবন্দরগুলির মধ্যে একটি যা একটি অপটিক্যাল বিভ্রম সৃষ্টি করে যার জন্য পাইলট বা বিমানচালকে বিমানবন্দরে বিমান অবতরনের জন্য খুবই সুনির্দিষ্ট পদ্ধতির প্রয়োজন। বর্তমানে, লেংপুই বিমানবন্দরে "ক্যাট-ই ইন্সট্রুমেন্ট ল্যান্ডিং সিস্টেম" স্থাপন করা হয়েছে যা কম দৃশ্যমান অবস্থার সময় বিমানগুলিকে নিরাপদে বিমানবন্দরে অবতরণ করাতে পারবে। বিমানবন্দরে একটি রানওয়ে নিরাপত্তা এলাকা এবং বিচ্ছিন্নতা পার্কিং বে নির্মাণ পরিকল্পনার অধীনে রয়েছে। ভারতীয় বিমানবাহিনী লেংপুই বিমানবন্দরে কমপক্ষে ৪ টি জেটি যোদ্ধাদের স্টেশন করার পরিকল্পনা করছে। ইন্ডিয়ান অয়েল লেংপুই বিমানবন্দরে বিমানের জ্বালানি পরিষেবা বিভাগ পরিচালনা করে।
সাজাহ
সাজাহ বিনতে আল-হারিস ইবনে সোয়াইদ (سجاح بنت الحارث بن سويد) ছিলেন বনু তামিম গোত্রের এক নারী, যিনি নিজেকে নবি বলে ঘোষণা করেছিলেন। তার বাবা ছিলেন বনু তামিম গোত্রের অন্তর্গত এবং তার মা ছিলেন বনু তাঘলিব গোত্রের অন্তর্গত।
ইতিহাস
সাজাহ ছিলেন এক আরব খ্রিষ্টান। রিদ্দার যুদ্ধের সময় তিনি নিজেকে নবি বলে ঘোষণা করেন।
সে চার হাজার লোককে একত্রে সমবেত করে মদিনা অভিমুখে রওয়ানা হয়। আরও কিছু লোকও তার সাথে যুক্ত হয়। যাত্রাপথে খালিদ বিন ওয়ালিদের কাছে তুলায়হার (আরেক স্বঘোষিত নবুয়াতের দাবিদার) পরাজিত হওয়ার খবর পেলে তিনি মদিনা আক্রমণের পরিকল্পনা থেকে বিরত হতে হয় তাকে। এরপর, তিনি খালিদ বিন ওয়ালিদের হুমকি মোকাবেলা করার জন্য মুসাইলিমার সাহায্য চান। তাদের মাঝে বোঝাপড়া সম্পন্ন হয় এবং তিনি মুসাইলিমার সাথে বিবাহবন্ধনে আবদ্ধ হন। মুসাইলিমাও তার মত নিজেকে নবি বলে ঘোষণা করেছিল। ইয়ামামার যুদ্ধে মুসাইলিমা মৃত্যুবরণ করার পর তিনি ইসলাম গ্রহণ করেন ও বসরায় হিজরত করেন। সেখানে তিনি ৬৭৫ সালে মৃত্যুবরণ করেন।
গণতান্ত্রিক ছাত্র জোট
গণতান্ত্রিক ছাত্র জোট হচ্ছে বাংলাদেশের ৮টি বামপন্থী, প্রগতিশীল ও গণতান্ত্রিক ছাত্র সংগঠনের সমন্বয়ে গঠিত একটি জোট। সংগঠনটি ৩০ নভেম্বর ২০২২ তারিখে ঢাকা বিশ্ববিদ্যালয়ের মধুর রেস্তোরায় এক সংবাদ সম্মেলনের মাধ্যমে আত্মপ্রকাশ করে। সংগঠনের উদ্দেশ্য হচ্ছে সংগ্রামের মাধ্যমে জনগণের রাষ্ট্র প্রতিষ্ঠা করা।
জ্যাক স্প্যারো
ক্যাপ্টেন জ্যাক স্প্যারো (Captain Jack Sparrow) হচ্ছে জনি ডেপ চিত্রায়িত পাইরেটস অফ দ্য ক্যারিবিয়ান: দ্য কার্স অফ দ্য ব্ল্যাক পার্ল (২০০৩)-এর একটি চরিত্র। পরবর্তীতে তাকে পরপর এই চলচ্চিত্রের অন্যান্য পর্বগুলোতেও ধারাবাহিকভাবে দেখা যায়। ধারাবাহিকগুলো হচ্ছে ডেড ম্যান’স চেস্ট (২০০৬), অ্যাট ওয়ার্ল্ড’স এন্ড (২০০৭) এবং অন স্ট্রেঞ্জার টাইডস (২০১১) ডেড ম্যান টেলস নো টেল (২০১৭)। তিনি একই সাথে শিশুদের বইয়ের ধারাবাহিক পাইরেটস অফ দ্য ক্যারিবিয়ান: জ্যাক স্প্যারো-এরও নায়ক। এখানে মূলত তার শৈশবকালীন জীবন ফুটে উঠেছে। এই চরিত্রটি বিভিন্ন ভিডিও গেমেও স্থান পেয়েছে।
স্প্যারো ক্যারিবীয় উপসাগরের ব্রেদার্ন কোর্টের একজন পাইরেট লর্ড, বা নেতৃস্থানীয় জলদস্যু। সে সবসময় পরিস্থিতির সাপেক্ষে অস্ত্র ও জোরাজুরি এড়িয়ে কথা ও মধ্যস্থতার মাধ্যমে সমস্যা সমাধান করার চেষ্টা করে। যদিও প্রয়োজনে সে মারামারিও করে, কিন্তু সে সবসময়ই বিপজ্জনক পরিস্থিতি এড়িয়ে চলতে চায়। স্প্যারোকে প্রথম দেখা যায় যে, সে তার বিদ্রোহী ফার্স্ট মেট হেক্টর বারবোসার কাছ থেকে তার জাহাজ ব্ল্যাক পার্লের কর্তৃত্ব নেওয়ার চেষ্টা করছে। পরবর্তীতে পর্বগুলোতে তাকে ব্রিটিশ ইস্ট ইন্ডিয়া ট্রেডিং কোম্পানির সাথে যুদ্ধরত, এবং কিংবদন্তি ডেভি জোন্সের রক্তের ঋণ পরিশোধ না করে পালানোর চেষ্টায় ব্যস্ত।
সংশ্লিষ্ট তথ্য
চলচ্চিত্রের বাইরে জ্যাক স্প্যারোকে প্রথম দেখা যায় ভিডিও গেম কিংডম হার্টস টু-তে একটি সহযোগী চরিত্র হিসেবে। ভিডিও গেমটির ইংরেজি সংস্করণে জ্যাক স্প্যারোর কণ্ঠ দিয়েছিলেন জেমস আর্নল্ড টেইলর এবং জাপানী সংস্করণে হিরোআকি হিরাতা। এছাড়া জ্যাক স্প্যারোকে নিয়ে নির্মিত কয়েকটি ভিডিও গেমের মধ্যে আছে, পাইরেটস অফ দ্য ক্যারিবিয়ান: দ্য লিজেন্ড অফ জ্যাক স্প্যারো। এখানে জ্যাক স্প্যারো হিসেবে কণ্ঠ দিয়েছেন জনি ডেপ। আরো আছে চলচ্চিত্রভিত্তিক ভিডিও গেম পাইরেটস অফ দ্য ক্যারিবিয়ান: ডেড ম্যান’স চেস্ট, এবং পাইরেটস অফ দ্য ক্যারিবিয়ান: অ্যাট ওয়ার্ল্ড’স এন্ড-এর বিভিন্ন সংস্করণ। এ সমস্ত গেমে জ্যাক স্প্যারোর কণ্ঠ দিয়েছেন জেরাল্ড বাটলার, এবং মোশন ক্যাপচারের প্রাযুক্তিক সহায়তা দিয়েছেন জনি প্যাটন। চলচ্চিত্র মুক্তি পাবার আগে নির্মিত পাইরেটস অফ দ্য ক্যারিবিয়ান অনলাইন-এও জেরাড বাটলার কণ্ঠ দিয়েছেন।
দ্য কার্স অফ দ্য ব্ল্যাক পার্ল
ক্যাপ্টেন জ্যাক স্প্যারো প্রথম দ্য কার্স অফ দ্য ব্ল্যাক পার্ল (২০০৩) ছবিতে অভিনয় করেন।
তার প্রথম দৃশ্যে, স্প্যারো একটি ডুবন্ত নৌকায় করে পোর্ট রয়েল,জ্যামাইকায় আসে, একটি নতুন জাহাজকে কমান্ড করার চেষ্টা করে। গভর্নর ওয়েদারবি সোয়ানের কন্যা এলিজাবেথ সোয়ানকেডুবে যাওয়া থেকে উদ্ধার করা সত্ত্বেও, তাকে জলদস্যুতার জন্য কারাগারে পাঠানো হয়েছে। সেই রাতে, ব্ল্যাক পার্ল নামে একটি অভিশপ্ত জলদস্যু জাহাজ আক্রমণ করে পোর্ট রয়্যাল এবং এলিজাবেথকে অপহরণ করে। ব্ল্যাক পার্লের ক্যাপ্টেন হেক্টর বারবোসা,একটি প্রাচীন অ্যাজটেক অভিশাপ ভাঙার জন্য মরিয়া হয়ে একটি শেষ সোনার মুদ্রা খুঁজছেন যা তিনি এবং তার ক্রুদের অধীনে রয়েছে। উইল টার্নার নামে একজন কৃষ্ণাঙ্গ এলিজাবেথকে উদ্ধারে তাকে সাহায্য করার জন্য স্প্যারোকে মুক্ত করে। তারা এইচএমএস ইন্টারসেপ্টরকে কমান্ড করে এবং ইসলা ডি মুয়ের্তাতেযাওয়ার আগে হাইতির টরটুগায় একটি মোটলি ক্রু নিয়োগ করে, যেখানে এলিজাবেথকে বন্দী করে রাখা হয়। পথে, উইল জানতে পারে যে স্প্যারো ব্ল্যাক পার্লের ক্যাপ্টেন ছিল যতক্ষণ না বারবোসা দশ বছর আগে একটি বিদ্রোহের নেতৃত্ব দেয় এবং জাহাজটি দখল করে নেয়, একটি দ্বীপে স্প্যারোকে মৃত্যুর জন্য ডুবিয়ে দেয়। স্প্যারো টার্নারকে বলে যে তার বাবা বুটস্ট্র্যাপ বিল টার্নার নামে পরিচিত একজন জলদস্যু ছিলেন।
উদ্ধার প্রচেষ্টাটি ব্যর্থ হয়ে যায় এবং বারবোসা জ্যাক এবং এলিজাবেথকে একই দ্বীপে মেরুন করে, যেখানে তিনি এর আগে স্প্যারোকে আটকে রেখেছিলেন। এলিজাবেথ রাম ব্যারেল থেকে একটি সংকেত আগুন তৈরি করে এবং তারা রাজকীয় নৌবাহিনীদ্বারা উদ্ধার করা হয়। স্প্যারো কমোডর জেমস নরিংটনকে ব্ল্যাক পার্লে নিয়ে যাওয়ার জন্য একটি চুক্তি করে। নরিংটন অস্বীকার করে যতক্ষণ না এলিজাবেথ, উইলকে বাঁচাতে মরিয়া, স্বতঃস্ফূর্তভাবে নরিংটনের আগের বিয়ের প্রস্তাব গ্রহণ করে। ইসলা ডি মুয়ের্তাতে জলদস্যুদের সাথে চলচ্চিত্রের ক্লাইম্যাকটিক যুদ্ধের ঠিক আগে, স্প্যারো গুপ্তধনের বুক থেকে একটি অভিশপ্ত মুদ্রা সোয়াইপ করে, নিজেকে অমর করে তোলে এবং বারবোসাকে দ্বৈত করতে সক্ষম করে তোলে। তিনি দশ বছর ধরে বহন করা পিস্তলটি দিয়ে তার পুরোনো শত্রুকে গুলি করেন, ঠিক যেমন উইল অভিশাপটি ভেঙে দেয়, বারবোসাকে হত্যা করে। নৌবাহিনীকে সহায়তা করা সত্ত্বেও, স্প্যারোকে ফাঁসিতে ঝোলানো হয়।
পোর্ট রয়েলে স্প্যারোর মৃত্যুদণ্ড কার্যকর করার সময়, উইল স্প্যারোকে বাঁচায়, তবে তারা দ্রুত ধরা পড়ে। এলিজাবেথ হস্তক্ষেপ করে, উইলের প্রতি তার ভালবাসা ঘোষণা করে যাকে ক্ষমা করা হয়, যখন স্প্যারো সমুদ্রের প্রাচীর থেকে ছিটকে পড়ে পালিয়ে যায়। ব্ল্যাক পার্ল এবং তার নতুন ক্রুরা তাকে পুনরুদ্ধার করার জন্য সময়মতো আসে এবং তিনি আরও একবার ক্যাপ্টেন হন। চতুর জলদস্যু দ্বারা প্রভাবিত, নরিংটন তাকে তাড়া করার আগে একদিনের জন্য মন তাজা করার ছুটির অনুমতি নেয়।
বহিঃসংযোগ
Pirates of the Caribbean
হিন্দা-কসবা শাহী জামে মসজিদ
হিন্দা-কসবা শাহী জামে মসজিদ বাংলাদেশের জয়পুরহাট জেলায় অবস্থিত ইসলামী স্থাপত্য শিল্পের ছোয়ায় নির্মিত অন্যতম মসজিদ। জয়পুরহাট শহর থেকে ১৫ কিলোমিটার দূরে ক্ষেতলাল উপজেলার বড়াইল ইউনিয়নের হিন্দা গ্রামে এ মসজিদটি অবস্থিত। মসজিদটির কাচ, চিনামাটির টুকরা ও মোজাইক করা দেয়ালে রয়েছে বিভিন্ন রকম নকশা যা মোগল স্থাপত্য শিল্পের অনুকরনে করা হয়েছে।
ইতিহাস
বাংলা ১৩৬৫ সালে বাগমারী পীর হিসাবে পরিচিত চিশতিয়া তরিকার অন্যতম পীর হযরত আব্দুল গফুর চিশতীর (রহ) নির্দেশে মাওলানা আব্দুল খালেক চিশতি আমলে তারই তত্ত্বাবধানে এই মসজিদটি নির্মিত হয়। হযরত আব্দুল কাদের নিজেই এর নকশা তৈরি ও ভিত্তি প্রস্তর স্থাপন করেন।
কাঠামো
মসজিদটির সবচেয়ে বড় বৈশিষ্ট্য এর অবকাঠামো। মোগল আমলের আকৃতিতে নির্মিত বেশিরভাগ মসজিদের বাইরের দেয়ালে পোড়ামাটির আস্তরন দেখা যায়। কিন্তু এই মসজিদের বাইরের আস্তরণে পরিলক্ষিত হয় কাঁচ ও চিনামাটির টুকরার সমন্বয়ে বিভিন্ন নকশা। সূর্যের আলো পড়তেই এই মসজিদটির ঝলমলে নজরকাড়া রূপ যে কাওকে মুগ্ধ করে। মসজিদের কক্ষের দৈর্ঘ্য ৪৯.৫০ ফুট ও প্রস্থ ২২.৫০ ফুট। ইসলামের ৫ টি স্তম্ভের কথা চিন্তা করে এর ৫ টি গম্বুজ তৈরি করা হয়েছে। মাঝের বড় ১টি ও চারপাশের ৪টি ছোট গম্বুজ রড ছাড়াই তৈরি হয়েছে। মসজিদের উত্তর পাশে ৪০ ফুট লম্বা মিনার রয়েছে। মিনারটির নিচে একটি ছোট কক্ষ আছে যেখান থেকে আযানের ব্যবস্থা করা আছে। মিনারের উপরে মাইক স্থাপন করা আছে যেখান থেকে আযানের ধ্বনি এলাকায় মুসল্লিদের নামাজের আহ্বান জানায়। পূর্ব পাশে রয়েছে হযরত শাহ্‌ সুলতান বখতির ৪জন শিষ্যের মাজার।প্রায় ৩০০-৪০০ মুসল্লী এখানে একসাথে নামাজ আদায় করতে পারে।
পাইথন পিকল
পাইথন পিকল পাইথন প্রোগ্রামিং ভাষার একটি জনপ্রিয় মডিউল। মডিউলটি ব্যবহার করে অবজেক্ট সিরিয়ালাইজেশন ও ডিসিরিয়ালাইজেশন করা হয়। পাইথন প্রোগ্রামিং ভাষায় অবজেক্ট সিরিয়ালাইজেশনকে পিকলিং ও ডিসিরিয়ালাইজেশনকে আনপিকলিং বলা হয়। পিকলিংকে বা সিরিয়ালাইজেশনকে মার্শালিং বা ফ্ল্যাটেনিংও বলা হয়ে থাকে।
পিকল মডিউল ব্যবহার করে সাধারণত কোন অবজেক্ট যেমন ডিকশনারি, লিস্ট, টুপল, সেট বা ব্যবহারকারী কর্তৃক বর্ণিত কোন অবজেক্টকে কোন ফাইলে সংরক্ষণ করে রাখা যায় ও পরবর্তীকালে প্রয়োজন অনুসারে পুনরায় তা উদ্ধার ও ব্যবহার করা যায়।
উদাহরণ
নিচের পাইথন প্রোগ্রামটি filename.obj নামের একটি ফাইলে my_list নামক অবজেক্টটি ডাম্প ফাংশন ব্যবহার করে পিকলিং করার পদ্ধতি দেখানো হল...
import pickle
my_list = [1, 2, "wikipedia"]
f = open("filename.obj", "w") pickle.dump(my_list, f) f.close
ডাম্প করা ফাইলকে উদ্ধার করতে চাইলে নামক ফাংশন ব্যবহার করা হয়। নিচের উদাহরণে ফাংশন ব্যবহার করে কোন অবজেক্টকে আনপিকলিং করা দেখানো হল।
সাংস-র্গ্যাস-য়ে-শেস
সাংস-র্গ্যাস-য়ে-শেস (১৫২৫-১৫৯১) তিব্বতের রি-বো-দ্গে-'ফেল  বৌদ্ধবিহারের প্রধান ছিলেন।
সংক্ষিপ্ত জীবনী
সাংস-র্গ্যাস-য়ে-শেস ১৫২৫ খ্রিষ্টাব্দে মধ্য তিব্বতের দ্রুগ-ব্র্গ্যা নামক শহরে জন্মগ্রহণ করেন। তার পিতা-মাতার চার পুত্রের মধ্যে তিনি ছিলেন সর্বকনিষ্ঠ। তিনি য়োন-তান-ব্জাং-পো  নামক বাস-সো-ল্হুন-গ্রুব-ব্দে-ছেন  বৌদ্ধবিহারের এক ভিক্ষুর নিকট শিক্ষার্থীর শপথ এবং অক্ষোভ্য, বজ্রভৈরব, গুহ্যসমাজতন্ত্র প্রভৃতি বিষয় সম্বন্ধে শিক্ষালাভ করেন। পনেরো বছর বয়সে তিনি ব্ক্রা-শিস-ল্হুন-পো বৌদ্ধবিহারে ব্র্ত্সোন-'গ্রুস-র্গ্যাল-ম্ত্শান  নামক থোস-ব্সাম-গ্লিং  নামক মহাবিদ্যালয়ের প্রধানের নিকট অধ্যয়ন করেন। পরের বছর তিনি লেগ্স-গ্রুব  মহাবিদ্যালয়ে জাম-দ্ব্যাং-দ্গে-'দুন-ব্লো-ব্জাং  নামক ধর্মকীর্তির প্রমাণবার্ত্তিকা বিষয়ক পন্ডিতের নিকট মধ্যমক সম্বন্ধে অধ্যয়ন করেন। পঁচিশ বছর বয়সে তিনি দ্গে-ব্শেস ) উপাধি লাভ করেন। এরপর তিনি গাংস-চান-ছোস-'ফেল  বৌদ্ধবিহারে দোন-য়োদ-র্গ্যাল-ম্ত্শান  নামক মহাপন্ডিতের নিকট এবং লাসা শহরের র্গ্যুদ-স্মাদ  মহাবিদ্যালয়ে চক্রসম্বর, বজ্রভৈরব ও গুহ্যসমাজতন্ত্র সম্বন্ধে অধ্যয়ন করেন। এই সময় তিনি ফ্যোগ্স-লাস-র্নাম-পার-র্গ্যাল-বা  নামক রি-বো-দ্গে-'ফেল  বৌদ্ধবিহারের প্রধানের নিকট ভিক্ষুর শপথ ও দ্বেন-সা-পা-ব্লো-ব্জাং-দোন-গ্রুব নামক পন্ডিতের নিকট শিক্ষাগ্রহণ করেন। পরবর্তীকালে তিনি রি-বো-দ্গে-'ফেল  বৌদ্ধবিহারের প্রধান হিসেবে নির্বাচিত হন। তার অন্যতম উল্লেখযোগ্য শিষ্য ছিলেন চতুর্থ পাঞ্চেন লামা ব্লো-ব্জাং-ছোস-ক্যি-র্গ্যাল-ম্ত্শান।।
কেকয়
কেকয় বা কৈকেয় (केक‍य) ছিল প্রাচীন জাতি, যারা প্রাচীনকাল থেকেই গান্ধার এবং বিপাশা নদীর মধ্যে উত্তর-পশ্চিম পাঞ্জাব অঞ্চলে বসবাস করত বলে বিশ্বাস করা হয়। তারা ছিল কেকয় জনপদের ক্ষত্রিয় বংশধর। তাই তাদের কেকয় বা কৈকেয় বলা হয়। কেকয়রা মদ্র, উসীনর এবং সিবির সাথে সম্পর্কযুক্ত ছিল এবং পাণিনি দ্বারা প্রদত্ত প্রমাণ অনুসারে তাদের অঞ্চলটি বাহিকা দেশের একটি অংশ তৈরি করেছিল। কেকয় রাজ্য প্রতিষ্ঠা করেছিলেন কেকয়, এবং তিনি ছিলেন ত্রেতা যুগের শিবির পুত্র। এই বংশেরই কন্যা ছিলেন কৈকেয়ী।
কেকয়দের ভৌগোলিক অবস্থান
অসংখ্য পুরাণ কেকয়দের গান্ধার, যবন, শক, পারাদা, বাহ্লিক, কম্বোজ, দারদাস, বর্বর, চাইনা, তুষার, পহ্লবদের তালিকায় অন্তর্ভুক্ত করে, এবং তাদেরকে "উদিচ্যা" অর্থাৎ উত্তর বিভাগের বা উত্তরাপথের লোক বলে সম্বোধন করে। বলা হয় কেকয়রা ঝিলম, শাহপুর এবং গুজেরাটের তিনটি জেলা নিয়ে গঠিত স্থান জুড়ে বসবাস করত, সেগুলি সব এখন পাকিস্তানে।
বৈদিক গ্রন্থে কেকয়
ঋগ্বেদের যুগে কেকয়রা পারুস্নি (ইরাবতী) নদীর তীরে বাস করত। বিদেহের জনকের সময়ে কেকয়দের রাজা ছিলেন অশ্বপতি অর্থাৎ অশ্বদের প্রভু। সতপথ ব্রাহ্মণ এবং চান্দোগীয় উপনিষদ থেকে জানা যায় যে কেকয় রাজা অশ্বপতি বেশ কিছু ব্রাহ্মণকে নির্দেশ দিয়েছিলেন, তাঁদের মধ্যে ছিলেন অর্জুন অপাবেসী, গৌতম, সত্যজ্ঞা পলুষী, মহাশালা জবালা, বুদিলা অশ্বতারশ্বি, ইন্দ্রদ্যুম্ন বল্লভেয়, জন সরকারক্ষ্যা, প্রাচীনশালা, অপমন্যাব এবং উদ্দালক আরুণি।
বাল্মীকি রামায়ণের কেকয়গণ
মহাকাব্য রামায়ণে কৈকেয়ীর বেশ কিছু উল্লেখ পাওয়া যায়। অযোধ্যার রাজা দশরথের তিন রানির মধ্যে একজন ছিলেন কৈকেয়ী। তিনি ছিলেন একজন কেকয় রাজকুমারী এবং অশ্বপতির কন্যা। রামায়ণ থেকে জানা যায় যে কেকয়দের রাজধানী ছিল সুদামা নদীর ওপারে। সুদামা নদীকে আরিয়ানের সারঞ্জেস নদীর সাথে চিহ্নিত করা হয়েছে যা প্রবাহিত হয়েছিল কেকিয়ানের মধ্য দিয়েও। বৈদিক গ্রন্থে কেকয়ের রাজধানীর নামের উল্লেখ নেই কিন্তু রামায়ণ থেকে জানা যায় যে কেকয়ের মহানগর ছিল রাজগৃহ বা গিরিব্রজ, যাকে এ. কানিংহাম ঝিলাম জেলার ঝিলাম নদীর উপর গিরজাক বা জালালপুর বলে চিহ্নিত করেছেন রামায়ণ থেকে আরও জানা যায় যে কেকয় রাজ্য বিপাশা নদীর ওপারে বিস্তৃত ছিল এবং গান্ধর্ব বা গান্ধার রাজ্যের মধ্যে বিলুপ্ত হয়ে গিয়েছিল। বিশ্রভ ও কৈকেসীর পুত্র রাবণ দেবগণে জন্মগ্রহণ করেন। তিনি ছিলেন পুলস্ত্যের নাতি।
ট্রেভর জেস্তি
ট্রেভর এডওয়ার্ড জেস্তি Trevor Jesty; (জন্ম: ২ জুন, ১৯৪৮) হ্যাম্পশায়ারের গসপোর্ট এলাকায় জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮৩ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। এছাড়াও, ১৯৬৬ থেকে ১৯৯১ সময়কালে প্রথম-শ্রেণীর ইংরেজ কাউন্টি ক্রিকেটে হ্যাম্পশায়ার, সারে ও ল্যাঙ্কাশায়ারের পক্ষে অংশগ্রহণ করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিং করার পাশাপাশি ডানহাতে মিডিয়াম পেস বোলিং করতেন ‘জেটস’ ডাকনামে পরিচিত ট্রেভর জেস্তি।
প্রথম-শ্রেণীর ক্রিকেট
গসপোর্টের প্রাইভেট কাউন্টি সেকেন্ডারি মডার্নে পড়াশোনা সম্পন্ন করেছেন। ১৯৭০-এর দশকের শেষার্ধ্ব থেকে ১৯৮০-এর দশকের সূচনাকাল পর্যন্ত হ্যাম্পশায়ারের পক্ষে খেলেন। এ সময়ে ম্যালকম মার্শাল ও গর্ডন গ্রীনিজের ন্যায় বিখ্যাত ওয়েস্ট ইন্ডিয়ান তারকা খেলোয়াড়দের সাথে অল-রাউন্ডারের ভূমিকায় অবতীর্ণ হয়েছিলেন। স্বভাবজাত স্ট্রোকমেকার, কার্যকরী মিডিয়াম-পেস ও চমৎকার ফিল্ডার হিসেবে খেলতেন। তবে, এ সময়েই বেশ কয়েক বছর ইংল্যান্ড দলে প্রত্যেক খেলোয়াড়কেই পরীক্ষামূলকভাবে খেলতে দেখা যেতো। কিন্তু, ট্রেভর জেস্তি’র ভাগ্যে তা ঘটেনি।
সমগ্র খেলোয়াড়ী জীবনে ৪৯০টি প্রথম-শ্রেণীর খেলায় অংশগ্রহণ করেছিলেন ট্রেভর জেস্তি। ২১৯১৬ রান সংগ্রহের পাশাপাশি ৫৮৫টি উইকেট লাভ করেছিলেন তিনি। ঘরোয়া কাউন্টি চ্যাম্পিয়নশীপে খেলার পাশাপাশি দক্ষিণ আফ্রিকায় বর্ডার ও গ্রিকুয়াল্যান্ড ওয়েস্ট এবং নিউজিল্যান্ডীয় ক্রিকেটে ক্যান্টারবারির পক্ষে খেলেছেন তিনি।
১৯৭৫ সালে হ্যাম্পশায়ারের বোলিং গড়ে অপর বিখ্যাত ক্রিকেটার অ্যান্ডি রবার্টসের পরেই তিনি দ্বিতীয় স্থানে অবস্থান করেছিলেন। ১৯৭৬ সালে প্রথমবারের মতো সহস্রাধিক রান সংগ্রহের মাইলফলকে পৌঁছেন। ১৯৮২ সালে তার এ রান সংগ্রহের ধারা আরও স্ফীততর করেন। ৫৮.৭৫ গড়ে আট সেঞ্চুরি সহযোগে ১৬৪৫ রান তুলতে পেরেছিলেন। পাশাপাশি, ৩১ উইকেটও পেয়েছিলেন তিনি। ফলশ্রুতিতে, ১৯৮২ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেছিলেন ট্রেভর জেস্তি।
নিক পোককের নেতৃত্বাধীন কাউন্টি দলটিতে সহঃ অধিনায়কের দায়িত্বে ছিলেন। অধিনায়কের দাবীদার হলেও ১৯৮৪ মৌসুমের মাঝামাঝি সময় মার্ক নিকোলাসকে এ পদে নিযুক্ত করা হয়েছিল। এরফলে, ঐ বছর শেষে সারে দলে চলে যান। তিন মৌসুমে ওভালভিত্তিক দলটিতে বেশ রান তুলতে পেরেছিলেন। এরপর ল্যাঙ্কাশায়ারের চলে যান। সেখানেই তিনি তার প্রথম-শ্রেণীর ক্রিকেট খেলোয়াড়ী জীবনের সমাপ্তি টানেন। এছাড়াও, দক্ষিণ আফ্রিকা ও নিউজিল্যান্ডীয় ঘরোয়া প্রথম-শ্রেণীর ক্রিকেটে খেলেছিলেন।
আন্তর্জাতিক ক্রিকেট
ইংল্যান্ডের পক্ষে কোন টেস্ট খেলার সৌভাগ্য হয়নি ট্রেভর জেস্তির। ঘরোয়া ক্রিকেটে দূর্দান্ত ক্রীড়াশৈলী প্রদর্শন করলেও বিস্ময়করভাবে ১৯৮২ সালের অ্যাশেজ সফরে তাকে দলের সাথে নেয়া হয়নি। কিন্তু এ সফরের শেষদিকে দলীয় সদস্যদের আঘাতপ্রাপ্তির ফলে শূন্যস্থান পূরণে তাকে ইংরেজ দলে অন্তর্ভুক্ত করা হয়।
সমগ্র খেলোয়াড়ী জীবনে ১০টি একদিনের আন্তর্জাতিকে অংশগ্রহণ করার সুযোগ হয়েছিল তার। অধিকাংশই ১৯৮৩ সালে অস্ট্রেলিয়ায় অনুষ্ঠিত ত্রি-দেশীয় বেনসন এন্ড হেজেস বিশ্ব সিরিজ কাপের ছিল। ১১ জানুয়ারি, ১৯৮৩ তারিখে সিডনিতে স্বাগতিক অস্ট্রেলিয়ার বিপক্ষে ওডিআই অভিষেক ঘটে তার। এ প্রতিযোগিতায় তিনি অ্যাডিলেডে অনুষ্ঠিত খেলায় নিউজিল্যান্ডের বিপক্ষে ৩৫ বলে ৫০ রানের মূল্যবান ইনিংসে উপহার দিয়েছিলেন।
এছাড়াও, ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপে স্বাগতিক দলের অন্যতম সদস্য ছিলেন। কিন্তু, কোন খেলাতেই অংশগ্রহণের সুযোগ হয়নি তার।
অবসর
ক্রিকেট খেলা থেকে অবসর গ্রহণের পর ইংল্যান্ডের মাটিতে আম্পায়ারের ভূমিকায় অবতীর্ণ হয়েছিলেন। এছাড়াও, ২০০৬ সালে ওভালে অনুষ্ঠিত ইংল্যান্ড-পাকিস্তানের মধ্যকার সিরিজের চতুর্থ টেস্টে সংরক্ষিত আম্পায়ার হিসেবে নিযুক্ত হয়েছিলেন। ২০১৩ সালে অবসর গ্রহণের পূর্ব-পর্যন্ত প্রথম-শ্রেণীর ক্রিকেটে আম্পায়ার হিসেবে খেলা পরিচালনা করেছেন।
এরপর থেকে কোচের দায়িত্বে নিয়োজিত রয়েছেন। বর্তমানে তিনি ক্রাইস্টস হসপিটাল স্কুল ১ম একাদশ ক্রিকেট দলকে প্রশিক্ষণ দিচ্ছেন।
২০২২ ওএফসি চ্যাম্পিয়নস লিগ
২০২২ ওএফসি চ্যাম্পিয়ন্স লিগ (অফিসিয়ালভাবে ওএফসি চ্যাম্পিয়ন্স লিগ ২০২২ নামে পরিচিত) হল ওশেনিয়ান ক্লাব চ্যাম্পিয়নশিপের ২১ তম সংস্করণ, ওশেনিয়া ফুটবল কনফেডারেশন (ওএফসি) দ্বারা আয়োজিত ওশেনিয়ার প্রিমিয়ার ক্লাব ফুটবল টুর্নামেন্ট এবং ১৬ তম আসর। বর্তমান ওএফসি চ্যাম্পিয়ন্স লিগের নাম।
ফাইনালে, অকল্যান্ড সিটি তাদের দশম খেতাবের জন্য ভেনাসকে ৩-০ গোলে পরাজিত করে। হিয়েঘিন স্পোর্টিস, ২০১৯ সালে শিরোপা জিতেছিল, খেতাবধারী ছিল, যেহেতু ২০২১ এবং ২০২১ সংস্করণগুলি প্রশান্ত মহাসাগর জুড়ে কভিড-১৯ মহামারীর কারণে সীমান্ত বন্ধের কারণে বাতিল করা হয়েছিল এবং শিরোনামগুলি দেওয়া হয়নি,কিন্তু সেমি-ফাইনালে ভেনাসের কাছে ৪–০ হারে বাদ পড়েছিলেন
দল
৮টি ওএফসি সদস্য অ্যাসোসিয়েশন থেকে মোট ১৪টি দল প্রতিযোগিতায় প্রবেশের যোগ্য। কোভিড-১৯ মহামারীর কারণে, প্রতিযোগিতার বিন্যাস পরিবর্তন করা হয়েছিল, সমস্ত দল একটি বাছাইপর্যায়ে প্রবেশ করে যার মধ্যে একটি বাছাইপর্বের টুর্নামেন্ট এবং জাতীয় প্লে-অফ রয়েছে, যাতে সর্বনিম্ন ভ্রমণ করা যায়:
সময়সূচী
৪ মার্চ ২০২১-এ, ওএফসি ঘোষণা করেছিল যে কোয়ালিফাইং পর্যায়, যা টোঙ্গায় ২৬ থেকে ২২ অক্টোবর ২০২১-এর মধ্যে খেলা হবে, কোভিড-১৯ মহামারীর কারণে ২০২২ সালের প্রথম দিকে স্থগিত করা হয়েছে। ৪ জুন ২০২১-এ, ওএফসি ঘোষণা করেছিল যে টুর্নামেন্টটি বছরের শুরুতে তার ঐতিহ্যবাহী স্লট থেকে আগস্টে স্থানান্তরিত হবে এবং পরবর্তী ওএফসি কার্যনির্বাহী কমিটির বৈঠকে ইভেন্টের জন্য একটি সংশোধিত বিন্যাস উপস্থাপন করা হবে। ৮ অক্টোবর ২০২২-এ, ওএফসি প্রতিযোগিতার নতুন ফর্ম্যাট ঘোষণা করে।
ন্যাশনাল প্লে-অফ
১৩ মে ২০২২, ওএফসি ঘোষণা করেছে যে এই বছরের চ্যাম্পিয়ন্স লিগে কোন দেশগুলি থেকে কোন দল অংশ নেবে তা নির্ধারনের জন্য জাতীয় প্লে অফের ৬ সেট অনুষ্ঠিত হবে। নিউজিল্যান্ড ফুটবল ঘোষণা করে যে তারা মনোনীত হয়েছে অকল্যান্ড সিটি প্রতিযোগিতায় অংশ নেওয়া তাদের একমাত্র অংশগ্রহণকারী হিসাবে।
তাহিতি
'''এ.এস. ভেনাস''' ১–০ ব্যবধান গোলে জিতেছে।
ফিজি
রেওয়া ৫–১ ব্যবধান গোলে জিতেছে।
সলোমন দ্বীপপুঞ্জ
৩–৩ গোল সমান ।সেন্ট্রাল কোস্ট''' পেনাল্টিতে জিতেছে ৪–২ গোলে
পাপুয়া নিউগিনি
লা সিটি ২–১ ব্যবধান গোলে জিতেছে।
গ্রুপ এ
সব সময় স্থানীয় ছিল, নিউজিল্যান্ড (ইউটিসি+১২)।
প্রতিবেদন
গ্রুপ বি
সব সময় স্থানীয় ছিল, নিউজিল্যান্ড (ইউটিসি+১২)।
বন্ধনী
ব্র্যাকেটটি নিম্নরূপ নির্ধারণ করা হয়েছিল :
পরিসংখ্যান
পরিসংখ্যান জাতীয় প্লে-অফ রাউন্ডগুলি বাদ দেওয়া হয়েছে।
মিরওয়াইজ মুহাম্মদ ইউসুফ শাহ
মিরওয়াইজ মুহাম্মদ ইউসুফ শাহ (১৯ ফেব্রুয়ারি ১৮৯৪ - ১২ ডিসেম্বর ১৯৬৮) কাশ্মীরের মিরওয়াইজ ছিলেন। তিনি আজাদ কাশ্মীরের রাষ্ট্রপতি হিসাবেও দায়িত্ব পালন করেছিলেন।
প্রাথমিক জীবন
ইউসুফ শাহ ১৩ শাবান ১৩১১ হিজরীতে (১৯ ফেব্রুয়ারি ১৮৯৪) রাজৌরীতে গোলাম রসুল শাহে জন্মগ্রহণ করেন। ১৯২৫ সালে শাহ দারুল উলূম দেওবন্দের সাথে শিক্ষাজীবন শুরু করেন, সেখানে আনোয়ার শাহ কাশ্মীরি তাঁকে আহাদীতের পাঠদান করেন। ১৯৩১ সালে, তিনি কাশ্মীরের মিরওয়াইস হিসাবে আতিকুল্লাহর স্থলাভিষিক্ত হন। ১৯৬৮ সালে তিনি মারা যাওয়ার পরে তাঁর ভাগ্নে মিরওয়াইজ মৌলভী ফারুক যিনি ১৯৬১ সাল থেকে তার পদত্যাগ পর্যন্ত তার সহকারী ছিলেন।
রাজনৈতিক পেশা
১৯৩৩ সালে শেখ আবদুল্লাহ এবং চৌধুরী চৌধুরী গোলাম আব্বাসের সাথে ইউসুফ শাহ রাজা মহারাজা হরি সিংহের শাসনের বিরোধিতা করার জন্য অল জম্মু ও কাশ্মীর মুসলিম সম্মেলন প্রতিষ্ঠা করেছিলেন। তবে এক বছর পর আবদুল্লাহ ও ইউসুফ শাহের মধ্যে বিরোধ দেখা দেয়। গোষ্ঠীটি প্রসারিত করার জন্য আবদুল্লাহ অন্যান্য ধর্মের লোকদেরও এতে যোগ দিতে দিতে চেয়েছিলেন। মিরওয়াইজ মুহাম্মদ ইউসুফ শাহ এর বিরোধিতা করেছিলেন। তিনি অনুভব করেছিলেন যে তিনি "মুসলমানদের পক্ষে বিশ্বাসঘাতকতা করছেন"। ফলস্বরূপ, আবদুল্লাহ জম্মু ও কাশ্মীর জাতীয় সম্মেলন প্রতিষ্ঠা করেছিলেন। তবে কাশ্মীরের মুসলমানরা মনে করেছিল, এটি ভারতীয় জাতীয় কংগ্রেসের একটি প্রতিনিধি সংস্থা।
ফলস্বরূপ, ইউসুফ শাহের নেতৃত্বে, মুসলিম সম্মেলন নিখিল ভারত মুসলিম লীগে র সাথে একটি জোটে পরিণত হয় এবং ১৯৪৭ সালের জুলাইয়ে দলটি "ভৌগোলিক, অর্থনৈতিক, ভাষাগত, সাংস্কৃতিক এবং ধর্মীয় অবস্থার" ভিত্তিতে জম্মু ও কাশ্মীর রাজ্যকে পাকিস্তানের অধীনে দাবী করার জন্য একটি প্রস্তাব পাস করে।